Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 34/1995. (IV. 5.) Korm. rendelet 1. számú mellékletében (Villamos Energia Közüzemi Szabályzat) a 17. § (2) bekezdésének olyan módosítását kezdeményezze, mely szerint a díjhátralék esetén alkalmazandó áramszolgáltatás felfüggesztése
Paragraph Index: 412

34/1995. (IV. 5.) Korm. rendelet 1. számú mellékletében (Villamos Energia Közüzemi Szabályzat) a 17. § (2) bekezdésének olyan módosítását kezdeményezze, mely szerint a díjhátralék esetén alkalmazandó áramszolgáltatás felfüggesztése esetére is vonatkozzanak a kikapcsolás előtti értesítés szabályai. A gazdasági miniszter a Magyar Energia Hivatallal egyeztetett módon az ajánlásnak úgy kíván eleget tenni, hogy a szolgáltatók az esedékes üzletszabályzat-módosítások során beépítik a szabályzatukba azt a követelményt, hogy amennyiben a felfüggesztésre áramdíjtartozás miatt kerül sor, a kikapcsolás előtti felszólítási eljárásrendet kell alkalmazni. Az üzletszabályzat-módosítások tervezeteit a szolgáltatók 2000. I. negyedévében készítik el. Az említett szabályok beépítése a tervezetbe az Energia Hivatal jóváhagyásának feltétele lesz. Az országgyűlési biztos a gazdasági miniszter javaslatát elfogadta. Az Energia Hivatal tanulmányozásra elküldi az üzletszabályzat tervezeteket. Ennek során az országgyűlési biztos meggyőződhet arról, hogy az áramszolgáltatás felfüggesztése előtti értesítés szabályairól a szolgáltatók rendelkeztek-e. OBH 4327/1999. Az Alkotmány 2. § (1) bekezdésében deklarált, a jogállamiságból fakadó jogbiztonság alkotmányos elvével, valamint az Alkotmány 70/E. § (1) bekezdésében rögzített szociális biztonsághoz fűződő joggal összefüggésben visszásságot okoz az időskorúakat ápológondozó otthon és a fenntartó önkormányzat, ha a gondozott áthelyezésének kezdeményezése, illetőleg elrendelése során megsértik az irányadó jogszabályok előírásait. Beadványában a panaszos a tiszavasvári Kornisné Liptay Elza Szociális és Rehabilitációs Kht., valamint Tiszavasvári Város Önkormányzata Képviselő-testületének intézeti áthelyezésével kapcsolatos eljárását és döntését sérelmezte. Az állampolgári jogok országgyűlési biztosa a rendelkezésére bocsátott dokumentumok alapján megállapította, hogy az otthon vezetője a panaszos intézményi ellátásának megszüntetéséről — áthelyezésének egyidejű kezdeményezése mellett — döntött. A panaszos a döntés ellen fellebbezéssel élt. Az önkormányzat szociális és egészségügyi bizottsága az intézményvezető előterjesztése alapján, azonnali hatállyal, határozatlan időre áthelyezte a panaszost a győrteleki szociális otthonba. Határozatát a panaszos súlyos fegyelemsértéseivel indokolta. Arra hivatkozott, hogy az ápoló személyzet körében félelmet, a lakóközösségben pedig megbotránkozást keltett magatartásával, zavarta az ott elhelyezett idős emberek nyugalmát. A panaszos a határozat ellen fellebbezéssel élt a képviselő-testülethez, de az a bizottság áthelyezést elrendelő határozatát helybenhagyta. Figyelemmel arra, hogy a panaszos a jogerős döntés ellenére sem volt hajlandó a számára kijelölt intézménybe költözni, az otthon vezetője 1999. augusztus 26-i határnappal a panaszos intézeti gondozásának megszüntetéséről döntött. A panaszos a döntést követően albérletbe költözött. Az időskorúakat ápoló-gondozó otthonokban élő személyek emberi és állampolgári jogai érvényesülésének helyzetét feltárni 2000/88/II. szám szándékozó, 1999. július 20-án kelt, II. számú összefoglaló jelentésében az állampolgári jogok országgyűlési biztosa részletesen elemezte a vizsgálattal érintett otthonban tapasztaltakat. Megállapította, hogy annak ellenére, hogy a házirend rendelkezik az érdekképviseleti fórumról, az nem működik az otthonban, még a tagjait sem választották meg. Ajánlásában a Kht. ügyvezetőjénél — egyebek mellett — kezdeményezte, hogy gondoskodjon az intézet érdekképviseleti fórumának működtetéséről. Az intézetvezető a kezdeményezéssel egyetértett, és arról tájékoztatta az országgyűlési biztost, hogy az otthonban létrehozták az érdekképviseleti fórumot, amely működését 1999. augusztus 12-én megkezdte.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes